CELEX: 62015TN0507
Language: lv
Date: 2015-09-02 00:00:00
Title: Lieta T-507/15: Prasība, kas celta 2015. gada 2. septembrī – Polijas Republika/Eiropas Komisija

26.10.2015   
            
            
               LV
            
            
               Eiropas Savienības Oficiālais Vēstnesis
            
            
               C 354/44
            
         Prasība, kas celta 2015. gada 2. septembrī – Polijas Republika/Eiropas Komisija
   (Lieta T-507/15)
   (2015/C 354/54)
   Tiesvedības valoda – poļu
   
      Lietas dalībnieki
   
   
      Prasītāja: Polijas Republika (pārstāvis – B. Majczyna)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2015. gada 22. jūnija Īstenošanas lēmumu (ES) Nr. 2015/1119, ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (izziņots ar dokumenta numuru C(2015) 407) (OV L 182, 39. lpp.), ciktāl tajā Polijas Republikas akreditētās maksājumu aģentūras izdevumi EUR 1 42  446,05, kā arī EUR 5 5 3 75  053,74 ir izslēgti no Eiropas Savienības finansējuma;
            
         
               —
            
            
               Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots Regulas Nr. 1306/2013 (1) 52. panta 1. punkta pārkāpums un tiesiskās noteiktības un tiesiskās paļāvības aizsardzības principu pārkāpums, jo, pamatojoties uz kļūdainu faktu konstatējumu un nepareizu tiesību normu interpretāciju ir izdarīta finanšu korektūra, lai gan Polijas iestāžu izdevumi ir tikuši pieļauti saskaņā ar Savienības tiesību normām.
            
         
               2.
            
            
               Ar otro pamatu tiek apgalvots Regulas Nr. 1306/2013 52. panta 2. punkta pārkāpums, jo vienotas likmes korekcija ir īpaši pārmērīga salīdzinājumā ar finanšu zaudējuma risku Savienības budžetam.
            
         
      (1)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 549. lpp.).